messages: Analüüsi uudislugu ning kirjuta sellele üks või kaks lauset kokkuvõtteks. Vasta üksnes eesti keeles!
  
  Tekst:
  
  Kui riigid hakkasid piire sulgema koroona tõttu, siis välisministeerium võttis ette ju suure operatsiooni, et tuua kõik eestlased koju, kes välismaal olid ja kes tahtsid koju tulla. Kui palju eestlasi te koju tõite, kui palju veel maha jäi? Kogu kriisi sellise kõrgaja jooksul meie poole pöördus erinevaid kanaleid pidi ligi 10000 inimest, kellest pisut üle 3000 meie jaoks muutus lähemat abi vajavaks ja nendest 3000-st nüüd sellist aktiivset abi vajab veel suurusjärgus 40 45 inimest. Ja pisut alla 40 inimese on siis jätkuvalt välismaal ja on öelnud, et nad sinna saavad jääda ja tahavad jääda veelgi pikemaks. Meie operatsiooni kokkuvõte on, et praegu siis veel umbes 40 45 inimest on need, kellega me hästi aktiivselt tegeleme ja otsime veel tagasituleku võimalusi. Kes need inimesed on ja miks nad otsivad koju tulemise võimalusi, nüüd kui kaks kuud on juba seda aega olnud, kus neid on igati aidatud koju, kui nad on soovinud, kes ja kus ja miks? Need inimesed on sellised, kes osaliselt ütlesidki alguses, et me jääme välismaale, aga nüüd otsustasid, et Nad tahavad tulla tagasi koju. Näiteks Egiptuses olijad kirjutavad, et seal on ilmad muutunud väga kuumaks. Nad ei saa enam tervislikel põhjustel seal edasi olla ja tahavad nüüd tagasi jahedamasse Eesti kliimasse. On selliseid inimesi, kes näiteks kas vahetusõpilased või tudengid jäidki välismaale oma õppeaastat lõpetama ja nüüd siis loomulikult soovivad tulla tagasi koju ja nendest me näiteks võib-olla varem ei teadnud, nad ongi alles nüüd meiega ühendust võtnud. Nii et väga erinevatest paikadest väga erinevate lugudega inimesed. Ja loomulikult on ka neid, kellele me oleme juba ühe või kaks või lausa ka kolm erilennuvarianti pakkunud, aga nad on nendest keeldunud või need ei ole sobinud. Ja seetõttu on nad jätkuvalt välismaal ja ikkagi ootavad, et kki on mingisugune parem või mugavam lennuühendus tulekul. Ja te ikkagi tegelete nendega, et nad koju saaksid, kui nad tahavad. Just seda me teeme.
messages: user
messages: Välisministeerium on aidanud koroona-ajal välisriikidest koju tuua tuhandeid inimesi, ometi on abiootajaid veel.
messages: assistant